ติดป้ายกับต้นไม้เป็นทำลายทรัพย์สิน กทม.ขู่แจ้ง กกต.กทม.
สั่งให้ย้ายป้ายขวางทางเท้า, บดบังจราจร,ที่อาคารธานีนพรัตน์ ศาลาว่าการ กทม.2 (ดินแดง) เมื่อวันที่ 15 ก.พ. นางศิลปสวย ระวีแสงสูรย์ ปลัด กทม.เปิดเผยว่า จากที่ กกต.กทม. ขอให้ กทม.ช่วยเหลือและสนับสนุนการจัดการเลือกตั้ง ซึ่งกฎหมายได้กำหนดขั้นตอนและวิธีการดำเนินการที่แตกต่างไปจากกฎหมายเดิมหลายประการ ทั้งระยะเวลาลงคะแนนที่กำหนดให้ดำเนินการตั้งแต่เวลา 08.00-17.00 น. หรือคณะกรรมการประจำหน่วยเลือกตั้งที่มีจำนวนลดลงเหลือหน่วยเลือกตั้งละ 5 คน ทำให้ กทม.ได้เตรียมความพร้อมในทุกๆ ด้าน อาทิ เมื่อวันที่ 9-10 ก.พ.ที่ผ่านมา ได้จัดอบรมให้ความรู้เกี่ยวกับการจัดการเลือกตั้งแก่เจ้าหน้าที่ผู้ปฏิบัติงานของสำนักงานเขต 50 เขต รวมถึงสั่งการให้ทุกหน่วยเลือกตั้งจัดเตรียมความพร้อมอุปกรณ์และสถานที่ หากประสงค์จัดซื้ออุปกรณ์เพิ่มเติมให้แจ้งความประสงค์มายัง กทม. เพื่อจัดสรรงบประมาณดังกล่าว,นางศิลปสวยกล่าวว่า ส่วนการติดป้ายหาเสียง ตนได้จัดทำหนังสือเวียนแจ้งให้ทุกเขตเข้มงวด กวดขัน ทุกป้ายไม่ให้กีดขวางทางเท้าและบดบังการจราจร และให้ดำเนินการโดยไม่ขัดต่อประกาศของ กกต.กทม. ทั้งนี้ ปัจจุบันได้รับรายงานภาพรวมการติดป้ายหาเสียงเป็นไปด้วยความเรียบร้อย มีบางพื้นที่ที่มีปัญหา เช่น ติดตั้งขวางทางเดินเท้า บดบังการจราจร ซึ่งได้ให้เจ้าหน้าที่เขต หรือเจ้าหน้าที่ที่เกี่ยวข้องแจ้งไปยังผู้สมัครรับเลือกตั้ง ส.ส. ที่เป็นเจ้าของป้ายดำเนินการแก้ไข นอกจากนี้ กทม.ไม่อนุญาตให้นำป้ายหาเสียงติดตั้งบนต้นไม้เด็ดขาด ที่ผ่านมาพบมีผู้สมัคร ส.ส.ติดป้ายตามต้นไม้โดยใช้ตะปูตอก และขึงลวด ทำให้ต้นไม้ กทม.ได้รับความเสียหาย และอาจทำให้ต้นไม้บางต้นเสี่ยงยืนต้นตาย ทั้งนี้ ต้นไม้เป็นทรัพย์สินของทางราชการ และตามประกาศ กกต.กทม.ระบุชัดแล้วว่าการติดตั้งป้ายหรือประกาศจะต้องไม่ทำลายทรัพย์สินของราชการด้วย หาก กทม.พบเห็นการกระทำดังกล่าว จะแจ้งให้แก้ไขทันที หากไม่มีการแก้ไข กทม.จะแจ้งไปยังคณะกรรมการ กกต.กทม.พิจารณาตามกฎหมาย.
จากที่ กกต.กทม. ขอให้ กทม.ช่วยเหลือและสนับสนุนการจัดการเลือกตั้ง ซึ่งกฎหมายได้กำหนดขั้นตอนและวิธีการดำเนินการที่แตกต่างไปจาก
เลือกตั้ง,เลือกตั้ง62,หน่วยเลือกตั้ง,ป้ายหาเสียง,ศิลปสวย ระวีแสงสูรย์,ข่าวทั่วไป